Dodatok č. 2

k zmluve o nájme uzatvorenej podľa § 663 a nasl. Občianskeho zákonníka medzi účastníkmi

PRENAJÍMATEĽ: Mesto Kremnica, IČO: 320781

Štefánikovo námestie 1/1, 96701 Kremnica

Zastúpené: RNDr. Zuzanou Balážovou, primátorkou mesta

NÁJOMCA: ALFA, spol. s r.o. , IČO: 2021538728

Dolná 27, 969 01 Banská Štiavnica

Zastúpená: Jozefom Beňom, konateľom spoločnosti

ktorej predmetom je nájom nebytových priestorov o výmere 306m2 nachádzajúcich sa v budove č.súp. 49 na Ulici Dolnej v Kremnici.

Týmto dodatkom č. 2 sa dopĺňa nájomná zmluva uzatvorená medzi účastníkmi 26.11.2013 nasledovne:

1/ Prenajímateľ v súlade s uznesením č. 211/1312 Mestského zastupiteľstva Mesta Kremnica dáva nájomcovi súhlas s podnájmom časti nebytových priestorov špecifikovaných v článku 2. bode 1. a 2. nájomnej zmluvy pre podnájomcu – spoločnosť Neurolocus s.r.o., IČO 36787451, DIČ: 2022391503 Dolná 49/21, Kremnica (ďalej podnájomca) za podmienok uvedených v článku 2/ až 4/ tohto dodatku.

2/ Nájomca sa zaväzuje počas celej doby trvania podnájmu zabezpečiť do nebytových priestorov nachádzajúcich sa na prvom poschodí (miestnosti č. 134 a 135) budovy zdravotníckeho a sociálneho zariadenia, nachádzajúcej sa na ulici Dolná 49/21 v Kremnici, postavenej na pozemku s parcelným číslom 842/3, parcela registra „C“ evidovaná na katastrálnej mape, druh pozemku: zastavané plochy a nádvoria, vo výmere 1326 m2, nachádzajúcich sa v k.ú. Kremnica, obci Kremnica, okrese Žiar nad Hronom, vedenej na Katastrálnom odbore Okresného úradu Žiar nad Hronom, zapísanej na LV č. 1388 užívaných v súčasnej dobe spoločnosťou Neurolocus s.r.o nového nájomcu. Pričom nájomnú zmluvu s novým nájomcom uzatvorí Mesto Kremnica ako prenajímateľ, za podmienok stanovených vo všeobecne záväzných nariadeniach Mesta.

3/ Pokiaľ nájomca nezabezpečí do nebytových priestorov špecifikovaných v bode 2/ náhradného nájomcu, stáva sa ich nájomcom on sám. Zaväzuje sa pristúpiť k nájomnej zmluve na tieto priestory ako nájomca a to v rovnaký deň, ako pristúpi k uzatvoreniu zmluvy o podnájme.

4/ Nájomca následne preberá na seba všetky úhradové povinnosti vyplývajúce z nájmu týchto priestorov a to v rozsahu, ako boli dojednané poslednou nájomnou zmluvou uzatvorenou so spoločnosťou Neurolocus s.r.o ako nájomcom a Mestom Kremnica ako prenajímateľom, a to mesačné nájomné vo výške 99,58 € a zálohové platby za služby poskytované s užívaním prenajatých priestorov vo výške 215 €. Ostatné povinnosti nájomcu budú dojednané v nájomnej zmluve.

5/ Tento dodatok č. 2 je nedeliteľnou súčasťou nájomnej zmluvy z 26.11.2013. Je vyhotovený v troch rovnopisoch, 2 rovnopisy pre prenajímateľa 1 rovnopis pre nájomcu.

Zmluvné strany vyhlasujú, že dodatok č. 1 uzatvárajú na základe zhodne prejavenej vôle, slobodne, vážne a určite. Dodatok si prečítali a na znak súhlasu ho vlastnoručne podpísali.

Dodatok č. 2 je platný dňom jeho podpísania zmluvnými stranami a účinný sa stáva nasledujúci deň po dni zverejnenia na web stránke mesta.

V Kremnici, dňa...........................

Prenajímateľ: Nájomca: